user
ਪ੍ਰੇਮ ਕੈਦੀ, ਦਿਲ ਤੋ ਪਾਗਲ ਹੈ, ਫ਼ਿਜ਼ਾ, ਜ਼ੁਬੈਦਾ, ਬੀਵੀ ਨੰਬਰ ਵਨ, ਸਪਨੇ ਸਾਜਨ ਕੇ, ਅੰਦਾਜ਼, ਸਪੂਤ, ਜੁੜਵਾ’ ਸਮੇਤ ਕਈ ਹਿੱਟ ਫ਼ਿਲਮਾਂ ਦੇਣ ਤੋਂ ਬਾਅਦ ਫ਼ਿਲਮੀ ਦੁਨੀਆਂ ਨੂੰ ਅਲਵਿਦਾ ਕਹਿਣ ਵਾਲੀ 37 ਸਾਲਾ ਅਦਾਕਾਰਾ ਕ੍ਰਿਸ਼ਮਾ ਕਪੂਰ ਨੌਂ ਸਾਲਾਂ ਦੇ ਵੱਡੇ ਵਕਫ਼ੇ ਤੋਂ ਬਾਅਦ ਫਿਰ ਫ਼ਿਲਮੀ ਪਰਦੇ ‘ਤੇ ਵਾਪਸੀ ਕਰ ਰਹੀ ਹੈ। ਕ੍ਰਿਸ਼ਮਾ ਨੇ 2003 ‘ਚ ਦਿੱਲੀ ਦੇ ਸਨਅਤਕਾਰ ਸੰਜੇ ਕਪੂਰ ਨਾਲ ਵਿਆਹ ਕਰਾਉਣ ਤੋਂ ਬਾਅਦ ਫ਼ਿਲਮੀ ਦੁਨੀਆਂ ਨੂੰ ਅਲਵਿਦਾ ਕਹਿ ਦਿੱਤਾ ਸੀ। ਹੁਣ ਉਹ ਵਿਕਰਮ ਭੱਟ ਦੁਆਰਾ ਨਿਰਦੇਸ਼ਤ ਰੁਮਾਂਚਿਕ 3-ਡੀ ਫ਼ਿਲਮ ‘ਡੇਂਜਰਸ ਇਸ਼ਕ’ ਰਾਹੀਂ ਵਾਪਸੀ ਕਰ ਰਹੀ ਹੈ। ਇਹ ਗੱਲ ਅਲੱਗ ਹੈ ਕਿ ਉਹ ਇਸ ਨੂੰ ਆਪਣੀ ਵਾਪਸੀ ਨਹੀਂ ਮੰਨਦੀ। ਇਸ ਸਬੰਧੀ ਉਸ ਨਾਲ ਮੁਲਾਕਾਤ ਦੇ ਅੰਸ਼ ਪੇਸ਼ ਹਨ:

ਸੁਆਲ: ਫ਼ਿਲਮ ‘ਡੇਂਜਰਸ ਇਸ਼ਕ’ ‘ਚ ਕੰਮ ਕਰਨ ਦੀ ਕੋਈ ਖਾਸ ਵਜ੍ਹਾ?
ਜੁਆਬ: ਮੈਂ ਮੀਡੀਆ ਅਤੇ ਆਪਣੇ ਪ੍ਰਸ਼ੰਸਕਾਂ ਦੀ ਧੰਨਵਾਦੀ ਹਾਂ ਜਿਨ੍ਹਾਂ ਦੀ ਹੌਸਲਾ ਅਫ਼ਜ਼ਾਈ ਸਦਕਾ ਮੈਂ ਫਿਰ ਤੋਂ ਕੰਮ ਕਰ ਰਹੀ ਹਾਂ। ਮੈਂ ਜਿੱਥੇ ਵੀ ਜਾਂਦੀ ਸੀ ਸ਼ਾਪਿੰਗ ਕਰਨ ਜਾਂ ਏਅਰਪੋਰਟ ਲੋਕ ਪੁੱਛਦੇ ਸੀ ਕਿ ਉਹ ਹੁਣ ਮੈਨੂੰ ਕਿਸ ਫ਼ਿਲਮ ‘ਚ ਦੇਖਣਗੇ। ਇਸ ਗੱਲ ਨੇ ਮੇਰੇ ਹੌਸਲੇ ‘ਚ ਵਾਧਾ ਕੀਤਾ ਤੇ ‘ਡੇਂਜਰਸ ਇਸ਼ਕ’ ਜਿਹੀ ਫ਼ਿਲਮ ਮੈਂ ਕਰ ਸਕੀ।

ਸੁਆਲ: ਵਿਆਹ ਦੇ ਨੌਂ ਸਾਲ ਬਾਅਦ ਵਾਪਸੀ ਕਰਨਾ ਕਿਹੋ ਜਿਹਾ ਲੱਗ ਰਿਹਾ ਹੈ?
ਜੁਆਬ: ਮੈਂ ਫ਼ਿਲਮ ‘ਡੇਂਜਰਸ ਇਸ਼ਕ’ ਨੂੰ ਆਪਣੀ ਵਾਪਸੀ ਨਹੀਂ ਮੰਨਦੀ ਕਿਉਂਕਿ ਮੈਂ ਕਿਤੇ ਗਈ ਹੀ ਨਹੀਂ ਸੀ ਜੋ ਵਾਪਸ ਆ ਰਹੀ ਹਾਂ। ਅਦਾਕਾਰੀ ਮੇਰਾ ਕਿੱਤਾ ਹੈ। ਮੈਂ ਘਰੇਲੂ ਕਾਰਨਾਂ ਤੇ ਬੱਚਿਆਂ ਦੇ ਪਾਲਣ-ਪੋਸ਼ਣ ਲਈ ਛੁੱਟੀਆਂ ਲਈਆਂ ਸਨ, ਜਿਨ੍ਹਾਂ ਨੂੰ ਮੈਂ ਚੰਗੀ ਤਰ੍ਹਾਂ ਮਾਣਿਆ ਅਤੇ ਹੁਣ ਕੰਮ ‘ਤੇ ਵਾਪਸ ਆ ਗਈ ਹਾਂ। ਕੰਮ ਤੋਂ ਇਲਾਵਾ ਹਰ ਵਿਆਹੁਤਾ ਔਰਤ ਦੀ ਪਹਿਲੀ ਜ਼ਿੰਮੇਵਾਰੀ ਪਰਿਵਾਰ ਤੇ ਬੱਚੇ ਹੁੰਦੇ ਹਨ। ਇਸ ਤੋਂ ਬਾਅਦ ਜੇ ਸਮਾਂ ਮਿਲਿਆ ਤਾਂ ਕੰਮ ਕਰਦੀ ਰਹਾਂਗੀ। ਦੂਜੀ ਗੱਲ ਇਸ ਸਮੇਂ ਦੌਰਾਨ ਮੈਂ ਸੀਰੀਅਲ ‘ਕਰਿਸ਼ਮਾ:ਏ ਮਿਰੇਕਲ ਆਫ ਡੈਸਟਿਨੀ’ ‘ਚ ਅਭਿਨੈ ਕੀਤਾ ਤੇ ਰਿਆਲਟੀ ਸ਼ੋਅ ‘ਨੱਚ ਬੱਲੀਏ-4’ ਨੂੰ ਜੱਜ ਕੀਤਾ ਤੇ ਟੀ.ਵੀ. ਕਮਰਸ਼ੀਅਲ ਵੀ ਕੀਤੇ।

ਸੁਆਲ: ਤੁਹਾਨੂੰ ਨਹੀਂ ਲੱਗਦਾ ਸਾਡੀ ਇੰਡਸਟਰੀ ‘ਚ ਵੀ ਹੀਰੋਇਨਾਂ ਪੱਛਮੀ ਦੇਸ਼ਾਂ ਵਾਂਗ ਨਿੱਜੀ ਜੀਵਨ ‘ਚ ਮਾਂ ਬਣਨ ਤੋਂ ਬਾਅਦ ਕੰਮ ਕਰਨ ਲੱਗੀਆਂ ਹਨ?
ਜੁਆਬ: ਬਿਲਕੁਲ ਠੀਕ ਕਿਹਾ। ਅਸੀਂ ਸਾਰੇ ਪੱਛਮ ਦਾ ਪ੍ਰਭਾਵ ਕਬੂਲ ਰਹੇ ਹਾਂ। ਐਂਜਲੀਨਾ ਜੌਲੀ ਜਾਂ ਕੇਟ ਵਿਨਸਲੇਟ ਦੀ ਤਰ੍ਹਾਂ ਮੈਂ ਵੀ ਦੋ ਬੱਚਿਆਂ ਦੀ ਮਾਂ ਹਾਂ ਪਰ ਉਸ ਦੇ ਬਾਵਜੂਦ ਕੰਮ ਕਰ ਰਹੀ ਹਾਂ। ਵਿਕਰਮ ਭੱਟ ਅਤੇ ਉਨ੍ਹਾਂ ਦੀ ਯੂਨਿਟ ਨੇ ਸ਼ੂਟਿੰਗ ਦੀਆਂ ਤਾਰੀਖਾਂ ਇਸ ਤਰ੍ਹਾਂ ਰੱਖੀਆਂ ਕਿ ਮੈਨੂੰ ਆਪਣੇ ਬੱਚਿਆਂ ਲਈ ਸਮਾਂ ਕੱਢਣ ‘ਚ ਕੋਈ ਮੁਸ਼ਕਲ ਨਾ ਆਵੇ।

ਸੁਆਲ: ਕੀ ਇਹੀ ਕਾਰਨ ਹੈ ਕਿ ਤੁਸੀਂ ‘ਡੇਂਜਰਸ ਇਸ਼ਕ’ ਦੇ ਪੋਸਟਰ ‘ਚ ਐਂਜਲੀਨਾ ਜੌਲੀ ਦੀ ਤਰ੍ਹਾਂ ਲਾਲ ਪੁਸ਼ਾਕ ਪਾਈ ਹੈ?
ਜੁਆਬ: ਈਮਾਨਦਾਰੀ ਦੀ ਗੱਲ ਇਹ ਹੈ ਕਿ ਪੋਸਟਰ ਬਾਰੇ ਤਾਂ ਅਸੀਂ ਸੋਚਿਆ ਹੀ ਨਹੀਂ। ਇਹ ਫੋਟੋ ਸ਼ੂਟ ਬਹੁਤ ਸਮਾਂ ਪਹਿਲਾਂ ਕੀਤਾ ਗਿਆ ਸੀ। ਇਹ ਐਂਜਲੀਨਾ ਨਾਲ ਮੇਲ ਖਾਂਦਾ ਹੈ ਪਰ ਉਸ ਤੋਂ ਪ੍ਰੇਰਿਤ ਨਹੀਂ। ਇਸ ਫੋਟੋ ਸ਼ੂਟ ‘ਚ ਸੰਜਨਾ ਆਪਣੇ ਕਦਮ ਅੱਗੇ ਵਧਾ ਰਹੀ ਹੈ, ਜਿਵੇਂ ਕਿ ਦੱਸਿਆ ਹੈ ਕਿ ਫ਼ਿਲਮ ਇੱਕ ਔਰਤ ਦਾ ਸਫ਼ਰ ਹੈ।

ਸੁਆਲ: ਫ਼ਿਲਮ ‘ਡੇਂਜਰਸ ਇਸ਼ਕ’ ਨਾਲ ਕਿਵੇਂ ਜੁੜੇ?
ਜੁਆਬ: ਤਕਰੀਬਨ ਚਾਰ ਸਾਲ ਪਹਿਲਾਂ ਵਿਕਰਮ ਭੱਟ ਤੇ ਅਸੀਂ  ਕੌਫੀ ਪੀਣ ਗਏ ਮਿਲੇ ਸੀ। ਉਸ ਸਮੇਂ ਉਨ੍ਹਾਂ ਨੇ ਮੈਨੂੰ ਇਸ ਫ਼ਿਲਮ ਦੀ ਕਹਾਣੀ ਸੁਣਾਈ ਸੀ। ਉਸ ਸਮੇਂ ਮੇਰੇ ਬੱਚੇ ਬਹੁਤ ਛੋਟੇ ਸੀ ਤੇ ਮੈਂ ਧਿਆਨ ਨਾ ਦਿੱਤਾ। ਸਾਲ 2010 ਵਿੱਚ ਜਦੋਂ ਮੈਂ ਕੰਮ ਕਰਨ ਦਾ ਫ਼ੈਸਲਾ ਲਿਆ ਤੇ ਕਹਾਣੀਆਂ ਸੁਣਨੀਆਂ ਸ਼ੁਰੂ ਕੀਤੀਆਂ ਤਾਂ ਵਿਕਰਮ ਨੇ ਇਹ ਕਹਾਣੀ ਦੁਬਾਰਾ ਸੁਣਾਈ ਤੇ ਮੈਂ ਨਾਂਹ ਨਾ ਕਰ ਸਕੀ। ਮੈਨੂੰ ਲੱਗਿਆ ਕਿ ਇਸ ਤਰ੍ਹਾਂ ਦਾ ਕੰਮ ਮੈਂ ਅੱਜ ਤਕ ਨਹੀਂ ਕੀਤਾ ਤੇ ਇਹ ਜ਼ਰੂਰ ਕਰਨਾ ਚਾਹੀਦਾ ਹੈ। ਇਹ ਫ਼ਿਲਮ ਇੱਕ ਪ੍ਰੇਮ ਕਹਾਣੀ ਹੈ।

ਸੁਆਲ: ਫ਼ਿਲਮ ‘ਡੇਂਜਰਸ ਇਸ਼ਕ’ ‘ਚ ਆਪਣੇ ਕਿਰਦਾਰ ਬਾਰੇ ਕੀ ਕਹੋਗੇ?
ਜੁਆਬ: ਕਿਰਦਾਰ ਕਾਫ਼ੀ ਚੁਣੌਤੀਪੂਰਨ ਰਿਹਾ। ਇਹ ਇੱਕ ਵੱਖਰੀ ਤਰ੍ਹਾਂ ਦੀ ਭੂਮਿਕਾ ਹੈ ਤੇ ਦਰਸ਼ਕ ਪਹਿਲੀ ਵਾਰ ਮੈਨੂੰ ਇਸ ਰੂਪ ਵਿੱਚ ਦੇਖਣਗੇ। ਮੈਂ ਇਸ ਫ਼ਿਲਮ ਵਿੱਚ ਸ਼ਹਿਰ ਦੀ ਉੱਘੀ, ਖ਼ੂਬਸੂਰਤ, ਬੁੱਧੀਮਾਨ ਮਾਡਲ ਸੰਜਨਾ ਦਾ ਕਿਰਦਾਰ ਨਿਭਾਇਆ ਹੈ, ਜੋ ਮੁਲਕ ਦੇ ਬਹੁਤ ਵੱਡੇ ਉਦਯੋਗਪਤੀ ਦੇ ਪੁੱਤ ਰੋਹਣ ਨਾਲ ਪਿਆਰ ਕਰਦੀ ਹੈ ਤੇ ਸਮਾਜ ‘ਚ ਇਹ ਕਾਫ਼ੀ ਚਰਚਿਤ ਜੋੜੀ ਹੈ। ਅਚਾਨਕ ਸੰਜਨਾ ਨੂੰ ਪੈਰਿਸ ‘ਚ ਮਾਡÇਲੰਗ ਦੀ ਇੱਕ ਵੱਡੀ ਪੇਸ਼ਕਸ਼ ਹੁੰਦੀ ਹੈ ਪਰ ਉਹ ਆਖਰੀ ਪਲਾਂ ‘ਤੇ ਪੈਰਿਸ ਜਾਣ ਦਾ ਖਿਆਲ ਛੱਡ ਦਿੰਦੀ ਹੈ। ਇਸ ਦਾ ਕਾਰਨ ਰੋਹਣ ਤੋਂ ਦੂਰ ਜਾਣਾ ਨਹੀਂ ਹੁੰਦਾ, ਸਗੋਂ ਉਸ ਦਾ ਦਿਲ ਗਵਾਹੀ ਨਹੀਂ ਭਰਦਾ ਤੇ ਰੋਹਣ ਅਗਵਾ ਹੋ ਜਾਂਦਾ ਹੈ। ਸਾਰੇ ਮੁਲਕ ‘ਚ ਇਹ ਗੱਲ ਫੈਲ ਜਾਂਦੀ ਹੈ। ਸੰਜਨਾ ਕਈ ਤਰ੍ਹਾਂ ਦੇ ਸਵਾਲਾਂ ‘ਚ ਉਲਝ ਜਾਂਦੀ ਹੈ। ਅਗਵਾਕਾਰ ਰੋਹਣ ਨੂੰ ਛੱਡਣ ਬਦਲੇ ਪੰਜਾਹ ਕਰੋੜ ਰੁਪਏ ਦੀ ਮੰਗ ਕਰਦੇ ਹਨ। ਸੰਜਨਾ ਨੂੰ ਸਮਝ ‘ਚ ਨਹੀਂ ਆਉਂਦਾ ਕਿ ਉਹ ਕੀ ਕਰੇ। ਕਾਫ਼ੀ ਖੋਜ ਤੋਂ ਬਾਅਦ ਸੰਜਨਾ ਆਪਣੇ ਆਪ ਨੂੰ ਰੋਹਣ ਦੇ ਨਾਲ ਇੱਕ ਵੱਖਰੇ ਯੁੱਗ ‘ਚ ਪਾਉਂਦੀ ਹੈ। ਉਸ ਨੂੰ ਅਹਿਸਾਸ ਹੁੰਦਾ ਕਿ ਜੇ ਉਹਨੇ ਰੋਹਣ ਦੀ ਜ਼ਿੰਦਗੀ ਤੇ ਆਪਣੇ ਪਿਆਰ ਨੂੰ ਬਚਾਉਣਾ ਤਾਂ ਆਪਣੀ ਪਿਛਲੀ ਜ਼ਿੰਦਗੀ ਦੀਆਂ ਕਹਾਣੀਆਂ ਬਾਰੇ ਜਾਣਨਾ ਪਵੇਗਾ। ਫਿਰ ਉਹ ਆਪਣੇ ਪਿਛਲੇ ਕਈ ਜਨਮਾਂ ਦਾ ਸਫ਼ਰ ਕਰਦੀ ਹੈ।

ਸੁਆਲ: ਕੀ ਇਹ ਪੁਨਰ-ਜਨਮ ਦੀ ਕਹਾਣੀ ਹੈ?
ਜੁਆਬ: ਜੀ ਹਾਂ, ਇਹ ਫ਼ਿਲਮ ਪੁਨਰ-ਜਨਮ ਦੀ ਗੱਲ ਕਰਦੀ ਹੈ ਤੇ ਮੈਂ ਖ਼ੁਦ ਇਸ ‘ਚ ਯਕੀਨ ਕਰਦੀ ਹਾਂ ਤੇ ਸਾਡੇ ਦੇਸ਼ ਦੇ ਹੋਰ ਬਹੁਤੇ ਲੋਕ ਵੀ ਇਸ ਵਿੱਚ ਯਕੀਨ ਕਰਦੇ ਹਨ।

ਸੁਆਲ: ਵਿਕਰਮ ਭੱਟ ਨਾਲ ਕੰਮ ਕਰਨ ਦਾ ਤਜਰਬਾ ਕਿਹੋ ਜਿਹਾ ਰਿਹਾ?
ਜੁਆਬ: ਇਸ ਫ਼ਿਲਮ ਲਈ ਵਿਕਰਮ ਨੇ ਬਹੁਤ ਮਿਹਨਤ ਕੀਤੀ ਹੈ। ਵੈਸੇ ਵੀ 3-ਡੀ ਤੇ ਔਰਤ ‘ਤੇ ਆਧਾਰਤ ਫਿਲਮਾਂ ਬਣਾਉਣ ‘ਚ ਉਹ ਮਾਹਰ ਹਨ।

ਸੁਆਲ: ਅੱਜ-ਕੱਲ੍ਹ ਔਰਤ ‘ਤੇ ਅਧਾਰਿਤ ਭੂਮਿਕਾ ਵਾਲੀਆਂ ਫ਼ਿਲਮਾਂ ਦਾ ਦੌਰ ਚੱਲ ਰਿਹਾ ਹੈ ਤੇ ਤੁਹਾਡੀ ਫ਼ਿਲਮ ਵੀ…?
ਜੁਆਬ: ਹਾਂ, ਲੋਕ ਵਿਦਿਆ ਬਾਲਨ ਕਾਰਨ ਔਰਤ ਦੀ ਮੁੱਖ ਭੂਮਿਕਾ ਵਾਲੀਆਂ ਫ਼ਿਲਮਾਂ ਸਫ਼ਲ ਹੋਣ ਦਾ ਸ਼ੋਰ ਮਚਾ ਰਹੇ ਹਨ ਪਰ ਇਹ ਸਹੀ ਨਹੀਂ। ਔਰਤ ਦੀ ਮੁੱਖ ਭੂਮਿਕਾ ਵਾਲੀਆਂ ਫ਼ਿਲਮਾਂ ਬਣਦੀਆਂ ਆਈਆਂ ਹਨ ਤੇ ਸਫ਼ਲ ਵੀ ਹੁੰਦੀਆਂ ਰਹੀਆਂ ਹਨ। ਮੈਂ ਖ਼ੁਦ ਬੀਵੀ ਨੰਬਰ ਵਨ ਤੇ ਜ਼ੁਬੈਦਾ ਜਿਹੀਆਂ ਔਰਤ ਦੀ ਮੁੱਖ ਭੂਮਿਕਾ ਵਾਲੀਆਂ ਫ਼ਿਲਮਾਂ ਦਿੱਤੀਆਂ। ਚੰਗੀ ਕਹਾਣੀ ਤੇ ਵਿਸ਼ੇ ਵਾਲੀ ਫ਼ਿਲਮ ਹਮੇਸ਼ਾਂ ਸਫ਼ਲ ਹੁੰਦੀ ਹੈ।

ਸੁਆਲ: ਫ਼ਿਲਮ ਤੋਂ ਕੀ ਉਮੀਦਾਂ ਹਨ?
ਜੁਆਬ: ਮੈਂ ਫ਼ਿਲਮ ਦੇ ਭਵਿੱਖ ਬਾਰੇ ਕੁਝ ਕਹਿ ਨਹੀਂ ਸਕਦੀ ਬਸ ਅਸੀਂ ਸਾਰਿਆਂ ਨੇ ਪੂਰੀ ਮਿਹਨਤ ਨਾਲ ਕੰਮ ਕੀਤਾ ਹੈ।

ਸੁਆਲ: ਬੀਤੇ ਦਿਨੀਂ ਛੋਟੀ ਭੈਣ ਕਰੀਨਾ ਨੇ ਦੋਸ਼ ਲਾਇਆ ਸੀ ਕਿ ਤੁਹਾਡੇ ਦਾਦਾ ਮਰਹੂਮ ਰਾਜ ਕਪੂਰ ਤੁਹਾਨੂੰ ਜ਼ਿਆਦਾ ਪਿਆਰ ਕਰਦੇ ਸਨ?
ਜੁਆਬ: ਮੈਨੂੰ ਨਹੀਂ ਲੱਗਦਾ ਉਹਨੇ ਦੋਸ਼ ਲਾਇਆ ਬਲਕਿ ਉਹਦੇ ਕਹਿਣ ਦਾ ਢੰਗ ਬਹੁਤ ਹੀ ਵਧੀਆ ਸੀ। ਮੈਂ ਉਨ੍ਹਾਂ ਦੀ ਪਹਿਲੀ ਪੋਤੀ ਸੀ ਇਸ ਲਈ ਮੇਰੀਆਂ ਅੱਖਾਂ ਉਨ੍ਹਾਂ ‘ਤੇ ਜ਼ਿਆਦਾ ਸਨ। ਫਿਰ ਕਰੀਨਾ, ਰਣਬੀਰ, ਰਿਦਮਾ ਪੈਦਾ ਹੋਏ। ਇਨ੍ਹਾਂ ਦੇ ਮੁਕਾਬਲੇ ਮੈਨੂੰ ਦਾਦਾ ਜੀ ਨਾਲ ਰਹਿਣ ਦਾ ਜ਼ਿਆਦਾ ਸਮਾਂ ਮਿਲਿਆ।

ਪ੍ਰਸ਼ਨਃਕ੍ਰਿਸ਼ਮਾ ਕਪੂਰ ਦੀਆਂ ਫ਼ਿਲਮਾਂ ਦੇ ਨਾਮ ਲਿਖੋ?


assistant
ਉਤਰਃ ਪ੍ਰੇਮ ਕੈਦੀ, ਦਿਲ ਤੋ ਪਾਗਲ ਹੈ, ਫ਼ਿਜ਼ਾ, ਜ਼ੁਬੈਦਾ, ਬੀਵੀ ਨੰਬਰ ਵਨ, ਸਪਨੇ ਸਾਜਨ ਕੇ, ਅੰਦਾਜ਼, ਸਪੂਤ, ਜੁੜਵਾ।